ความเดิมตอนที่แล้ว
พอแกยิง เราจะบุกยึดเกวียน
แน่ใจนะว่าจะเอาตาย
- มีปัญหาหรือเปล่าล่ะ - ผมไม่มีหรอก
ผมหยุดไม่ได้หรอก
ฟิลิปเป็นเด็กได้หนเดียว คุณย้อนกลับมาทำใหม่อีกไม่ได้
เจรจากับท่านนายกเทศมนตรีเป็นไงบ้าง
บางทีการเจรจากับคนที่มีเหตุผลอาจง่ายกว่า
ก็อาจจะ
มีคนมาสมัครเป็นแม่ครัวคนใหม่หรือยังคะ
ยังไม่มีเลย แต่ขอให้มีเร็วๆ นี้เถอะ
เรายุ่งสุดๆ อย่างที่ไม่เคยเจอ
ฉันเข้าใจความหมายคุณ
พอฉันนึกว่ามีของสำหรับนักเรียนทุกคน
จู่ๆ ก็มีเด็กใหม่มาอีก
เราจะหาทางออกได้น่า
ฉันได้ยินว่าคุณไปตกลงกับบริษัททางรถไฟ
ฉันทำสิ่งที่คิดว่าถูกต้อง
อบิเกล ฉันไม่ชอบวิจารณ์การกระทำใคร แต่ว่า...
แต่คุณกำลังจะทำอย่างนั้น
ฉันไม่เห็นว่าการปล่อยให้ บริษัททางรถไฟจ่ายภาษีน้อยลง
ดีต่อโฮป แวลเลย์...
เอลิซาเบธ ด้วยความเคารพนะ คุณไม่จำเป็นต้องเข้าใจ
นั่นมันหน้าที่ฉัน
ขอโทษค่ะ
ไม่ ฉันสิที่ต้องขอโทษ
ไม่ได้มีแต่งบประมาณเมืองที่ตึงมือ
ฉันรู้ว่าคุณกดดันมาก
แจ็กรับปากจะเดินไปส่งฉัน ไว้เรามาคุยกันวันหลังนะคะ
เอาเป็นตอนคนอื่นเป็นนายกเทศมนตรี
ช้าก่อน พ่อหนุ่มน้อย
- นี่แปรงฟันหรือยัง - เรียบร้อยครับ
ไม่ได้แค่เอาแปรงจุ่มน้ำ เหมือนครั้งก่อนใช่ไหม
ดีมาก
คุณว่าคืนนี้ศาสนาจารย์แฟรงก์ อยากเล่นโดมิโนไหมครับ
คืนนี้มีแค่พวกเรากินข้าวเย็นกัน
แต่เรามีคืนสปาเกตตี กับศาสนาจารย์แฟรงก์ทุกสัปดาห์
ฉันรู้จ้ะ
พวกคุณโกรธกันหรือครับ
โคดี้ มันอธิบายยาก
แต่คืนนี้เราต้องมีความสุขแน่ๆ ฉันสัญญา
ฉันมีของหวานพิเศษในใจแล้ว
โอเค ไปโรงเรียนได้ เดี๋ยวก็สายหรอก
ฉันว่า ถ้าคุณไม่ว่าอะไร
ฉันอยากเลื่อนเวลามื้อค่ำคืนนี้ให้ดึกขึ้นหน่อย
มีอะไรให้ผมช่วยไหม
ก็ถ้าคุณอยากตรวจข้อสอบวิชาเลข
ผมปล่อยให้คุณจัดการดีกว่า
งั้นเป็นหนึ่งทุ่มดีไหมคะ ฉันจะทำเนื้อตุ๋น
ฟังดูเสี่ยงดีนะ
ฉันเคยทำเนื้อตุ๋นน่า ครั้งหนึ่ง
และมันไม่น่าเชื่อเลยทีเดียว
นายตำรวจแจ็ก ธอร์นตัน
ฉันสอนนายมาดีกว่านี้ไม่ใช่เหรอ
(เมื่อดวงใจเพรียกหา)
มีใครอยากอธิบายไหมคะ
เอลิซาเบธ แทตเชอร์
ขอแนะนำให้รู้จักนายตำรวจดักลาส เบิร์ก
ดักครับ นายสิบต่างหาก
ไม่ยักรู้ ยินดีด้วย
ก็เป็นเพราะคุณนั่นแหละ
- ฉันไม่เข้าใจ - ฉันก็เหมือนกัน
- เมื่อกี้คุณพยายามชกเขาทำไม - ค้างคากันมานานแล้วครับ
ดักเป็นนักเรียนตำรวจรุ่นน้อง ที่ผมเคยสอนสมัยอยู่โรงเรียน
เรามักจะชอบหยอกล้อกัน
ถูกครึ่งหนึ่งต่างหาก
แจ็กยศสูงกว่าผม เขาเลยได้เป็นคนแกล้ง
ส่วนผมก็ต้องทนทุกข์เงียบๆ
งั้นเมื่อกี้แก้แค้นเรื่องไหน
เลือกมาสักอันสิ
วันตรวจตรากองพล
นมแพะหนึ่งควอร์ตใส่รองเท้านาย
ตั้งสองสัปดาห์กว่ากลิ่นจะจาง
- เด็กผู้ชายนี่นะ - ครับ ก็...
อย่าให้ฉันเกะกะเลยค่ะ ยินดีที่ได้รู้จักนะคะ
ครับ คุณผู้หญิง
- ทำไมคุณโชคดีอย่างนี้ - ไม่รู้เหมือนกัน
ว่าแต่นายมาทำอะไรที่นี่
ผู้กำกับการคอลลินส์ เสนอตำแหน่งที่คุณปฏิเสธให้ผม
จริงเหรอ
ผมจะนำหน่วยตำรวจม้าขึ้นเขตแดนทางเหนือ
ฉันภูมิใจในตัวนายนะ ดัก
ขอบคุณมาก แจ็ก
คืนนี้เราจะพักกันที่ร้านเหล้า
หวังว่าคุณจะมีเวลามานั่งคุยกัน
แน่นอน มาเถอะ ฉันเลี้ยงกาแฟนายเอง
อรุณสวัสดิ์จ้ะ ทุกคน
อรุณสวัสดิ์ อรุณสวัสดิ์
อรุณสวัสดิ์ เข้ามาเลย โรเบิร์ต
- อรุณสวัสดิ์ - อรุณสวัสดิ์จ้ะ ฟิลิป
ทุกคนนั่งที่นะ เราจะเริ่มเรียนกันแล้ว
ฉันดีใจมากที่คุณมางานคาร์นิวัล
ผมรู้ว่ามันสำคัญสำหรับแก
แกยังตามบทเรียนไม่ค่อยทัน
คุณน่าจะอ่านหนังสือให้แกฟัง
มันช่วยนะคะ คุณจะได้ใช้เวลากับแกบ้างด้วย
นี่ผมก็ทำเต็มที่แล้ว คุณแทตเชอร์
เอาละ ทุกคน นั่งที่ได้
เรามีโครงการสนุกๆ ที่จะเริ่มทำในวันนี้
- ขอบราวนีทำด้วยได้ไหมคะ - ได้สิจ๊ะ
ทุกคนในครอบครัวเธอจะเป็นส่วนหนึ่งของมัน
สัปดาห์นี้ พวกเธอต้องทำแผนผังครอบครัว
อะไรเหรอครับ
เป็นแบบฝึกหัดให้ตามรอยประวัติญาติย้อนไป
ไกลให้ได้มากที่สุด
แล้วก็ต้องนำสิ่งที่ค้นพบมาเล่าให้เพื่อนๆ ฟัง
คุณตาผมเล่นเปียโนที่คาร์เนกีฮอลล์
อย่าลืมเขียนลงไปล่ะ ทิมมี
ทีนี้ ทุกคน หยิบดินสอและกระดาษออกมา ลงมือทำได้จ้ะ
มีข่าวเรื่องคนที่พยายาม ปล้นรถม้าเงินค่าแรงไหม
ไม่ต้องห่วง เดี๋ยวตำรวจม้าก็จับตัวได้
ขอผมถามอะไรหน่อย
เป็นไปได้ไงที่คนสวยขนาดนั้นยังไม่มีคู่หมาย
ผมไม่ค่อยรู้เรื่องเธอ นอกจากว่าเธอเป็นพยาบาลที่ดี
ผมว่าคงมีอะไรให้รู้อีกมาก
คุณเจงกินส์จากธนาคารติดต่อกลับมาหรือยัง
เขาบอกว่าเรานับเงินได้คืนพรุ่งนี้ หลังจากปิดธนาคาร
เจอกันครับ
- อรุณสวัสดิ์ค่ะ เฮนรี่ - อรุณสวัสดิ์
ชาวเมืองดูชอบใจคุณนะ
กล้าหาญมาก ต่อกรกับบริษัททางรถไฟอย่างนั้น
บางคนก็คิดว่าฉันยังต่อกรไม่มากพอ
แต่ฉันได้ยินว่าการประนีประนอมที่ดีที่สุด
คืออันที่ทั้งสองฝ่ายก็ไม่พอใจกับผลบ้าง
ถ้าอย่างนี้ ผมว่าผมคงไม่เห็นด้วย
ฉันทำการบ้านมานะ เฮนรี่
นายกเทศมนตรีเมืองอื่น ร่วมงานกับบริษัททางรถไฟ
พวกเขาก็ไม่ยอมสละร้านรวง
ไม่ช้าก็เร็ว พวกเขาก็จะรู้ตัว
ก็คุณคิดอย่างนั้นนี่นา
คุณนายโคลเตอร์ ผมไม่ทันเห็นคุณ
ผมแค่กำลังดู...
ของดอง
เมอร์ฟี ของดองจริงๆ
คุณกำลังมองเคที่ โยสต์ต่างหาก
ซึ่งก็ไม่เห็นมีอะไรผิด ฉันว่าคุณน่าจะชวนเธอไปเที่ยว
- ไม่ครับ ผมทำอย่างนั้นไม่ได้ - ทำไมจะไม่ได้
เธอยังไม่มีคู่หมาย
ถ้าเกิดเธอปฏิเสธล่ะ
"ใจที่ขลาดกลัวไม่มีทางได้หัวใจสตรีงาม"
ไว้วันหลัง
(ร้านเหล้าไพ่ วิสกี้และดนตรี)
ฉันจำตอนตัวเองเด็กขนาดนั้นได้
ครับ พวกเด็กใหม่ แต่ผมจะคอยกวดขันเอง
อย่าลืมสิครับ ผมเรียนจากคนที่เก่งที่สุด
นายเองก็กลายมาเป็นผู้นำที่ดี
ขอบคุณครับ
แต่ผมพูดเลยนะ
ผมประหลาดใจตอนได้ข่าว ว่าคุณปฏิเสธข้อเสนอคอลลินส์
ฉันมีเหตุผล
เธอสวยมาก
นายมีสาวรออยู่ที่บ้านไหม
- ไม่มีหรอก - แปลกใจจัง
นายมีโชคกับสาวๆ เสมอนี่นา
เป็นอดีตไปแล้วครับ
"รางวัลที่ยิ่งใหญ่ที่สุดในชีวิต
คือการรับใช้คนอื่น โดยมีจุดประสงค์เพียงหนึ่งเดียว"
ทำไมมันฟังดูคุ้นๆ นะ
เป็นคำพูดของ...
- จ่าสิบตำรวจบรุกกิงส์ - จ่าสิบตำรวจบรุกกิงส์
เขาฉลาดที่สุดในกองพล
และวีรบุรุษตัวจริง
ถ้าผมมีคนรออยู่ที่บ้าน
ผมก็คงทำสิ่งที่ควรจะทำไม่ได้
ผมรับใช้ในแบบที่ควรจะทำไม่ได้
แบบที่ผมตั้งใจจะทำ คุณเข้าใจไหม
ฉันเข้าใจชัดเจนเลย
แต่คุณเจอที่ทางของคุณแล้ว
ใช่
แล้วคืนนี้นายมีแผนหรือยัง
ก็ไม่เชิงครับ ทำไมเหรอ
นายชอบกินเนื้อตุ๋นหรือเปล่า
คุณไวแอตต์ ขอรบกวนเวลาคุณสักครู่
เรื่องอะไรเหรอ
เรื่องโรงเรียนค่ะ ตอนนี้เด็กชักจะเยอะไป
แล้วคุณมาบอกผมทำไม
มันไม่ยุติธรรมต่อเด็กๆ
พ่อพวกแกหลายๆ คนก็ทำงานให้คุณ
ไหนดูสิ ทีแรก คุณมีปัญหาเรื่องคนงานทำงานหนัก
ทีนี้คุณก็มีปัญหาว่าโรงเรียนมีเด็กเยอะเกิน
คุณดูมีปัญหาหลายอย่างนะ
ฉันแค่รู้สึกว่าบริษัทไม่ได้จ่ายเงินตามสมควร
คุณกำลังเอาเปรียบโฮป แวลเลย์
เราเป็นนักธุรกิจ คุณแทตเชอร์
ส่วนคุณก็เป็นคุณครู
เรียนตามตรง สิ่งที่เราทำไม่เกี่ยวอะไรกับคุณ
คุณไวแอตต์ ฉันสอนให้ลูกศิษย์รู้จักความยุติธรรม
ฉันสอนให้พวกแกเป็นพลเมืองที่ดี
ผมไม่มีเวลามาเถียงกับคุณ
งั้นฉันน่าจะติดต่อชุมชน
แจ้งเรื่องให้รับทราบ
หรือให้หนังสือพิมพ์ตีพิมพ์ ว่าโรงเรียนเราแออัดแค่ไหน
และว่าบริษัททางรถไฟนิ่งดูดาย
คุณกำลังทำให้เรื่องนี้กลายเป็นสงคราม
ฉันไม่มีวันถอดใจกับลูกศิษย์
เธอเริ่มกลายเป็นปัญหาแล้ว
ทุกปัญหามีทางออก
กินสปาเกตตีให้หมด แล้วเราจะเล่นโดมิโนกัน
มันไม่เหมือนเดิมหรอก ถ้าไม่มีศาสนาจารย์แฟรงก์
แต่เราก็ยังจะสนุกได้ จริงไหม
ผมอยากให้พวกคุณคุยกันอีก
โคดี้ บางครั้งผู้ใหญ่ก็ต้องห่างกันบ้าง
โดยเฉพาะเวลาพวกเขาคิดเห็นไม่ตรงกัน
หมายความว่าไงครับ
จำตอนเธอกับโรเบิร์ตเล่นเบสบอล
พวกเธออยากเป็นคนขว้าง แต่ไม่มีใครอยากยอมอีกฝ่ายได้ไหม
ครับ แต่เราก็ตกลงกันได้
ฉันกับศาสนาจารย์แฟรงก์ยังตกลงกันไม่ได้
แต่คุณจะทำได้ ใช่ไหม
ฉันจะไปยกเค้กช็อกโกแลตมาให้ตามสัญญาดีกว่า
- คุณเต้นรำเก่งมาก - แจ็กเต้นเก่งกว่าผมแน่นอน
ไม่เลยๆ เรื่องนี้ฉันยอมแพ้
- คุณไปเรียนมาเหรอคะ - เปล่า แต่แม่ผมชอบเต้นรำ
พ่อผมเดินทางบ่อย ผมเลยเป็นตัวแทน
- แม่นายเป็นไงบ้าง - สบายดี
แม่ถามถึงคุณตลอด
แม่ผมมองแจ็กเป็นลูกชาย
บางครั้ง ผมว่าแม่ชอบเขามากกว่าผมเสียอีก
ก็เขาน่ารักนี่คะ
เริ่มดึกแล้ว ผมขอตัวก่อนดีกว่า
ขอบคุณที่เอื้อเฟื้อ คุณแทตเชอร์
เราเต้นท่าฟอกซ์ทรอตกันแล้ว เรียกฉันว่าเอลิซาเบธก็ได้ค่ะ
ครับ คุณผู้หญิง
ฉันนับถือในสิ่งที่คุณทำมาก
รักษาตัวนะคะ
ผมก็ตั้งใจอย่างนั้น
ดัก
เขาดูเด็กเกินกว่าจะมานำกำลังคนพวกนี้
- คุณว่าเขาพร้อมหรือเปล่า - ผมจะสวดภาวนาเพื่อเขา
งั้นฉันก็จะทำด้วย
อะไร ไม่มีข้าวเช้าเหรอ
ขอโทษที ลี ช่วงนี้ฉันยุ่งเหลือเกิน
- ทำอะไรล่ะ - เขียนตอบคอลัมน์
ช่วงที่ไปทำงานร้านคาเฟ่
ช่วยอัปเดตว่าแถวนี้เกิดอะไรขึ้นบ้าง
ราวกับว่าทั้งเมืองเฝ้ารอคำแนะนำจากฉัน
- พวกเขาขาดแคลนความรัก - ผมก็ขาดแคลนข้าวกิน
ลองฟังฉบับนี้ดูสิ
"เวลาผู้ใหญ่สองคนโกรธกัน
ต้องทำยังไงเขาถึงจะได้หายโกรธ"
"ผู้ใหญ่" เหรอ
ลงชื่อมาว่า "นิรนาม" แต่สะกดผิด
นี่ต้องเป็นนักเรียนเอลิซาเบธแน่ๆ
ตายจริง
จดหมายนี้มาจากโคดี้
โคดี้ ทำไมคุณถึงคิดว่าเป็นโคดี้
ก็ฉันเห็นอบิเกลกับแฟรงก์เมื่อวาน
เอาเป็นว่าคงงอนๆ กันแล้วกัน
ถ้าอย่างนั้น
ฉันมีงานต้องทำแล้วล่ะ
ที่รัก เราอย่าไปยุ่งเรื่องเขาดีกว่าไหม
ลี นี่มันงานฉันเลยนะ
ฉันจะเป็นคนเขียนคอลัมน์คำแนะนำแบบไหน
ถ้าฉันไม่ยอมช่วยเด็กผู้ชายตัวเล็กๆ
โอเค ได้จ้ะ ที่รัก
โอเคๆ
ให้ช่วยไหมครับ
ผมยกไหว ขอบคุณมาก
ไม่เคยเห็นหน้าคุณมาก่อน
เจสซี่ ฟลินน์ ผมทำงานที่โรงเลื่อย
คาร์สัน เชเพิร์ด ผมเพิ่งเริ่มงานกับทางรถไฟ
โชคดีนะ
ระวัง
เป็นอะไรหรือเปล่า
บิดดีเบตซีเกือบต้องเจ็บ
คุณไม่เป็นไรนะคะ
ไม่เป็น
ฉันไม่เป็นไร ไปเล่นต่อเถอะ
คุณโอเคนะ
ใช่
ขอนั่งพักสักครู่
อยู่นี่เอง อรุณสวัสดิ์ หนุ่มน้อย
กำลังจะไปโรงเรียนสินะ
- ครับ - งั้นก็ไปกัน
- คุณจะไปโรงเรียนด้วยเหรอ - เปล่าจ้ะ เด็กทึ่ม
แต่ฉันจะเดินไปส่งเธอ เพราะเราสองคนมีเรื่องคุยกัน
- เหรอครับ - ฉันได้จดหมายเธอแล้ว
คุณรู้ได้ไงว่าผมเป็นคนส่ง
เรื่องนั้นไม่สำคัญ
สิ่งสำคัญก็คือฉันช่วยเธอ เรื่องคุณอบิเกลกับศาสนาจารย์แฟรงก์ได้
เยี่ยมไปเลย
ฉันเขียนกลอนน่ารักๆ ที่เอลิเซาเบธ แบร์เรตต์ บราวนิงแต่ง
กลอนเหรอครับ
ไม่ใช่แค่กลอนทั่วไปนะ
เป็นกลอนที่โรแมนติกมากที่สุดกลอนหนึ่ง
ข้ารักท่านเพียงใดเหรอ ขอข้านับดูก่อน
ข้ารักท่านสุดความลึกล้ำ กว้างขวางและสูงส่ง ที่วิญญาณ...
- ผมจะไปเรียนสาย - แน่อยู่แล้วสิ
แอบหย่อนมันลงกระเป๋าเสื้อศาสนาจารย์แฟรงก์
พอเขาเจอ เขาจะรู้ว่าคุณอบิเกลเป็นคนเขียน
มันจะทำให้ใจเขาใจละลาย
- ฉันขอรับประกัน - ความคิดเยี่ยมยอดมากครับ
ฉันก็คิดเป็นอยู่แบบเดียวนี่แหละ
(พ่อ ผม)
ฟิลิป
- อยากให้ช่วยไหมจ๊ะ - ผมทำเสร็จแล้ว
แน่ใจนะ ฉันไม่เห็นมีเรื่องแม่เธอเลย
แม่ตายไปแล้วครับ
พ่อฉันก็ตายแล้วเหมือนกัน แต่ฉันก็ยังเขียนถึงพ่อ
เห็นไหม พ่อสอนฉันตกปลา
ให้สวดคำอธิษฐานของนักบุญฟรังซิสเป็น
วิเศษมากจ้ะ ฮาร์เปอร์
ผมไม่อยากทำงานนี้แล้ว
โอเค
ถึงเวลาพักจ้ะ เด็กๆ
เธอบอกสิ่งที่จำได้เกี่ยวกับแม่มาอย่างหนึ่งซิ
ฉันจะได้ช่วยเธอเขียน
แต่ผมไม่รู้อะไรเลย
พ่อเธอต้องเล่าให้ฟังบ้างสิจ๊ะ
ผมไม่ได้รับอนุญาตให้พูดถึงแม่
ทำไมล่ะ
เพราะผมเป็นคนพรากแม่ไป
เธอเป็นคนพรากท่านไปเหรอ ฉันไม่เข้า...
ท่านเสียตอนเธอเกิด
เป็นความผิดผมที่ตอนนี้แม่ไม่อยู่แล้ว
- ไม่จริงนะจ๊ะ ฟิลิป - จริงสิครับ
พ่อถึงได้ไม่รักผม
ไม่นะ
ไม่ว่าเธอจะคิดยังไง
มันไม่ใช่ความผิดเธอ
ผมอยากไปพักแล้ว
ขอบคุณครับ
คุณกาวเวน
จดหมายถึงคุณค่ะ ส่งพิเศษ
ขอบคุณมาก
ยอดเยี่ยม
(ศูนย์พยาบาล)
เรียบร้อยค่ะ
พยายามอย่าให้โดนน้ำ
คุณเชเพิร์ด เชิญนั่งค่ะ
คุณบาดเจ็บได้ยังไง
ผมซุ่มซ่ามน่ะ
ไหนดูซิคะ
กล้ามเนื้อซี่โครงอาจจะอักเสบ
น่าจะเป็นแค่รอยยาวคล้ายเส้นผม...
ผมว่าซี่โครงผมร้าว
ขอแค่พันผ้าไว้ก็พอครับ
คุณมีความรู้เรื่องนี้เยอะนะคะ
ผมทำงานให้บริษัททางรถไฟ ผมเคยบาดเจ็บมากกว่าครั้งเดียวน่ะ
ครั้งนี้จะเป็นครั้งล่าสุดไปสักพัก
ไม่ว่ากระดูกจะร้าวหรือกล้ามเนื้อฉีก
คุณก็ต้องงดใช้แรงงานหนักระยะหนึ่ง
บริษัททางรถไฟเขามีกฎที่ตลกดีนะครับ
ถ้าเราไม่ทำงาน เราก็ไม่ได้ค่าแรง
ผมชอบที่มีข้าวกินเสียด้วย
พันผ้าให้ผมเถอะครับ
ผมไม่เป็นไรหรอก
ถ้าซี่โครงคุณเจ็บมากกว่าเดิม อาการมันอาจจะถาวร
คุณต้องคิดถึงระยะยาวด้วย
ท้องไส้ผมสนใจแต่วันนี้
ไม่รู้จะได้เจอคุณอีกเมื่อไร รักษาตัวด้วยนะ
นายสู้เพื่อสิ่งที่ถูกต้อง ดัก
โชคดีนะ หนุ่มๆ
ตำรวจม้า ออกเดินทางได้
คุณแคนเทรลล์
ฟิลิปเป็นอะไรหรือเปล่า
แกสบายดีค่ะ แต่ฉันต้องคุยกับคุณ
- ผมเข้ากะอยู่ - นะคะ เรื่องสำคัญ
เกิดอะไรขึ้น
ลูกชายคุณพูดสิ่งที่ทำให้ฉันเป็นห่วง
เรื่องแม่แกน่ะค่ะ
ฟิลิปบอกว่าแกเป็นสาเหตุที่ทำให้เธอด่วนจากไป
อะไรนะครับ
แกคิดว่าเป็นความผิดแกที่เธอเสีย และคุณโทษแก
ผมไม่เคยพูดอย่างนั้น
ไม่ว่าคุณจะเคยพูดหรือไม่ แกก็นึกว่าคุณรู้สึกอย่างนั้น
- ไร้สาระชัดๆ - แน่นอนที่สุดค่ะ
ถ้าคุณหาเวลาจับเข่าคุยกับแก
และอธิบายเรื่องที่เกิดขึ้น
นึกแล้วเชียวว่า ไปโรงเรียนมันมากเกินไป แกยังเด็ก
- เรื่องนั้นไม่เกี่ยวเลยนะคะ - เกี่ยวสิ
การให้แกเลิกเรียนไม่ใช่คำตอบ
มันใช่สำหรับผม ผมต้องกลับไปทำงานแล้ว
คุณแคนเทรลล์
ไม่รู้สิ ฉันว่าเราเดินทางต่อเถอะ
แกไม่เห็นเหรอ
ทุกคนนึกว่าเราไปไกลแล้ว
ขโมยเงินค่าแรงนั่นต้องหวานหมูแน่
แกมีแผนเรอะ
ฉันก็มีแผนตลอด
เฮนรี่
ทำอะไรอยู่ข้างหลังโต๊ะฉัน
มีข่าวดีมา
คุณไม่ต้องคิดว่ามันเป็นโต๊ะของคุณอีกแล้ว
พูดเรื่องอะไรของคุณ
พวกเขาระงับการสืบสวนผม และถอนข้อหาทั้งหมด
โฮป แวลเลย์ไม่ต้องให้คุณ เป็นนายกเทศมนตรีแล้ว
ราตรีสวัสดิ์
ฉันไปหาตัวคุณที่ค่ายมา
เราต้องคุยกันให้จบ
ฟังนะ ผมก็ซึ้งน้ำใจที่คุณเป็นห่วงฟิลิป
แต่ผมรู้ว่าอะไรดีสำหรับแก
แต่คุณปล่อยให้แกเชื่อ ว่าแกทำให้แม่ตัวเองตายไม่ได้
แล้วคุณก็ผลักไสแกไปตลอดไม่ได้ด้วย
- ผมไม่ได้ผลักไสแก - คุณทำสิ
คุณรู้ไหมว่าหนังสือเล่มโปรดของฟิลิป คือเรื่อง "เป็ดก้าบๆ"
หรือว่าแกจะดื่มนมจนหมด ก่อนเริ่มกินแซนด์วิชตอนเที่ยง
หรือว่าแกออกเสียง "แซนด์วิช" ไม่ได้ แกเลยเรียกมันว่า "แซงวิช"
ลูกคุณต้องการคุณค่ะ คุณแคนเทรลล์
แกต้องการให้คุณกอดแกบ้างเป็นบางครั้ง
แกต้องการให้คุณรักแกมากเท่าๆ กับที่แกรักคุณ
ผมก็ต้องรักแกอยู่แล้ว
แต่คุณไม่ได้ให้แกเต็มร้อย
ภรรยาผม...
เธอไม่สมควรตาย
เราสมควรเป็นครอบครัวด้วยกัน
ฉันรู้ค่ะ
แต่ฟิลิปไม่ผิดที่แม่แกเสีย
- มันไม่ยุติธรรมด้วย - ชีวิตไม่ยุติธรรมค่ะ
แต่เราก็ต้องเดินหน้าต่อ
และมีเด็กผู้ชายคนหนึ่ง
ที่ต้องการพ่อที่แท้จริงเหลือเกิน
พ่อที่จะหัวเราะไปกับแก อ่านหนังสือให้ฟัง คอยเช็ดน้ำตา
นะคะ
ให้อภัยแก และปล่อยวางสิ่งที่เกิดขึ้น
ราตรีสวัสดิ์ครับ คุณแทตเชอร์
(สั่งยา)
เรียบร้อยครับ
ขอบใจที่ช่วยนะ เมิร์ฟ
ยินดีครับ ดูท่าคุณจะของเต็มมือ
- ฉันซึ้งใจมาก - ผมกลับไปทำงานต่อดีกว่า
- ได้ - รักษาตัวนะครับ ศาสนาจารย์
ฉันไม่เข้าใจ
เกิดอะไรขึ้นกับการสืบสวนเรื่องคุณกาวเวน
มันหยุดไปแล้ว
แต่แจ็กบอกว่าจเรตำรวจ มีหลักฐานมัดตัวเขาแน่นหนา
ก็มีจริง
แต่นักบัญชีคนที่จะให้การปรักปรำ ดันมาเปลี่ยนเรื่อง
สาบานว่าเป็นความผิดพลาดตอนลงบัญชี
สะดวกดีเหลือเกิน
คุณกาวเวนหาทางออกได้เสมอ
ไม่ใช่ครั้งนี้แน่
ฉันนึกว่าคุณบอกว่าตำรวจม้าเลิกทำคดีนี้
ก็ใช่ แต่ผมไม่ใช่ตำรวจม้า
กลิ่นตุเหมือนมีคนใช้เงินฟาดหัว สั้นๆ ง่ายๆ
ผมแค่ต้องพิสูจน์ให้ได้
ไปนะ สาวๆ
คุณอุตส่าห์ทำเพื่อเมืองตั้งมาก
เขาคิดว่าจะเดินอาดๆ เข้ามา เหมือนไม่มีอะไรเกิดขึ้น
ใช่ไหม แต่อย่างน้อย ฉันจะได้มีเวลากับโคดี้เพิ่มขึ้น
ก็จริง
คุณโอเคแน่นะคะ คุณดูนิ่งๆ ยังไงไม่รู้
ฉันก็นิ่งจริงนะ
แค่ตอนนี้น่ะ
คุณและคุณนายโคลเตอร์
หน้าชื่นเรื่องอะไรกัน
คุณต้องไม่เชื่อแน่ๆ แต่ผมเจอเจ้านี่ในกระเป๋าเสื้อ
ผมว่าน่าจะมาจากคุณโยสต์
โอเค มันเขียนว่าไงล่ะ
"ข้ารักท่านเพียงใดเหรอ
ขอข้านับดูก่อน..."
น่ารักเสียจริง
เขาไม่มีงานที่ต้องไปทำเหรอ
ใช่ รายการของ ต้องเอาไปส่งที่โรงเลื่อย
- อยู่บนโต๊ะฉันน่ะ ใช่ - ครับผม
โอเค เมื่อกี้มันเรื่องอะไรกัน
กลอนนั่น
ฉันเอาให้โคดี้ไปให้แฟรงก์ มันสมควรจะมาจากอบิเกล
อะไรนะ
หวังพึ่งให้เด็กผู้ชายทำอะไรถูกไม่ได้เลยสินะ
ทีนี้ เมอร์ฟีที่น่าสงสารก็คิดว่ามีคนแอบปลื้ม
ฉันไม่กล้าหักอกเขาด้วย
จะทำยังไงดี
แก้ไขซะ
นั่นคือสิ่งที่คุณต้องทำ
มาเร็ว
อย่าลืมกลับไปทำแผนผังครอบครัวนะจ๊ะ
มีอะไรเหรอคะ คุณไวแอตต์
ผมไปคิดเรื่องที่เราคุยกัน
- แล้วไงคะ - ผมพูดอย่างนี้ไม่บ่อย แต่ว่า...
คุณพูดถูก และผมคิดผิด
ทางรถไฟเป็นสาเหตุหลักที่ทำให้คุณมีนักเรียนใหม่
และเราก็ต้องทำส่วนของเรา
มันหมายความว่าไงแน่คะ
บริษัทของเราจะให้งบโรงเรียนเพิ่มเป็นสองเท่า
คุณจะไม่ขาดเหลือของ หนังสือหรืออย่างอื่น
คุณไวแอตต์ ฉันบอกไม่ถูกเลยว่าซาบซึ้งแค่ไหน
อันที่จริง ทั้งเมืองต้องดีใจแน่ๆ พอพวกเขาได้ยินข่าวนี้
คิดซะว่าเป็นการลงทุนในตัวนักเรียน และอนาคตของโฮป แวลเลย์แล้วกันครับ
(ธนาคารและสินเชื่อ โฮป แวลเลย์)
ผมทำพลาดจริงๆ ใช่ไหมครับ
โคดี้ ไม่เป็นไร
เธอเป็นแค่เด็กผู้ชายที่ทำผิดพลาดบ้างในบางครั้ง
ส่วนใหญ่ก็คือตอนนี้
แต่ข่าวดีก็คือฉันมีความคิดใหม่แล้ว
(ช็อกโกแลตแสนอร่อยของเบนเน็ตต์)
ช็อกโกแลตเหรอครับ
โคดี้
โคดี้ ถึงเวลาทำการบ้านแล้ว
แต่คุณบอกว่าผมเล่นกับโรเบิร์ตได้
โอเค แต่อีกหนึ่งชั่วโมงเธอต้องกลับมาข้างใน
ก็อย่างที่บอก
เธอแค่ต้องเอาไปวางไว้ หน้าบ้านศาสนาจารย์แฟรงก์
พอเขาเห็นมัน เขาจะคิดว่าคุณอบิเกลวางไว้ให้
เขาจะมาที่นี่ ทั้งสองจะกอดกัน
วิเศษไปหมด
ขอบคุณที่ช่วยครับ คุณโรสแมรี่
นั่นแหละหน้าที่ฉัน
อบิเกลคะ
ฉันอยากจะคุยกับคุณ
ได้ยินข่าวดอตตี้จะเปิดร้านเสื้อผ้าไหมคะ
ได้ยิน
คุณก็รู้ว่าฉันชอบตัดเย็บและ...
ฉันพยายามจะบอกว่า
คุณไม่ได้เป็นนายกเทศมนตรีแล้ว แถมมีเวลาทำงานที่ร้านคาเฟ่...
คุณเลยอยากไปทำงานที่นั่น
ฉันไม่อยากไปคุยกับเธอ จนกว่าจะรู้ว่าคุณไม่ว่าอะไร
คลาร่า ที่ผ่านมาคุณช่วยเยอะมาก
แต่ถึงเวลาที่คุณต้องไปเริ่มบทใหม่ในชีวิตแล้ว
แน่นอน ฉันอวยพรให้คุณไป
คุณไม่ถือจริงๆ นะคะ
ตอนแรกฉันว่าจะไปปลดป้าย "รับสมัครพนักงาน"
แต่ดูท่ามันต้องอยู่ตรงนั้นต่อไป
ดูสิ เมอร์ฟีคุยกับเคที่ โยสต์
คุณน่าจะเชื่อมั่นในทักษะจับคู่ ของภรรยาคุณมากกว่านี้
มันไม่ใช่ทักษะคุณ โคดี้พลาดเองนี่นา
ความรักไม่ทำผิดพลาด
อีกไม่นานหรอก
คู่รักสองคนนั้นก็จะได้เดินไปแท่นพิธี
ผมจะยังไม่กาปฏิทินรอหรอกนะ
อย่าทำให้คนอื่นหมดสนุกสิ
ทางรถไฟเพิ่มงบให้โรงเรียนสองเท่าเหรอ
นั่นมากกว่าที่คุณคาดคิดอีก
คุณนี่เกลี้ยกล่อมคนเก่งจริงๆ
ก็ไม่เสมอไป
ให้เวลาพ่อฟิลิปหน่อย เดี๋ยวเขาก็คิดได้เอง
ก็หวังว่าฉันจะไม่ผลักดันเขามากเกิน
คุณบอกความจริงเรื่องลูกชายเขาให้ฟัง
เขาสมควรได้ยินมัน
ดีนะที่ฉันหาคุณเจอ
คุณทำมันหล่นที่ศูนย์พยาบาล
ขอบคุณครับ
เป็นรูปที่น่ารักมาก
ใครเหรอคะ
ขอให้สนุกกับคืนนี้นะครับ
แจ็ก
พี่น้องเทตกำลังปล้นธนาคาร พวกเขาจับตัวเจงกินส์ไว้
บิลกับไวแอตต์นั่งนับเงินกันอยู่ข้างใน
ต้องมีคนคอยหลอกล่อให้ผมเข้าไปใกล้ ไป
จัดให้
เอลิซาเบธ คุณอยู่ที่นี่นะ อย่าให้ใครออกจากร้านเด็ดขาด
ไม่หรอกค่ะ ระวังตัวด้วย
ไม่ยักรู้ว่าจะมีคนอยู่
ทิ้งปืนซะ
ปล่อยเจงกินส์ไป นายไม่ต้องใช้เขา
ใส่เงินกลับคืนถุงไป เร็วเข้าสิ
รู้ใช่ไหมว่าเขาจะฆ่าเรา
ไม่หรอก ถ้าผมทำอะไรได้
กวาดเงินลงถุง
เกล็นน์ เทต นายใช่ไหมนั่น
แมตต์ แลนดรี
- นายมาทำอะไรที่นี่ - ทำลายแผนนายไงล่ะ
เป็นฉันจะไม่ทำแบบนั้น
ทิ้งปืนซะ
ขอบคุณมากสำหรับเรื่องเมื่อคืน
- เล็กน้อยน่า - ไม่เล็กสิ
ผมรู้ว่าเราคิดเห็นไม่ตรงกันบ้าง แต่ผมว่าผมตัดสินคุณผิดไป
คุณชดใช้ได้ด้วยการเลี้ยงเหล้าผม
ก็ฟังดูดี
แจ็กบอกว่าคงจับโจรไม่ได้ ถ้าไม่ได้แฟรงก์ช่วย
ฉันดีใจที่ไม่มีใครบาดเจ็บ
พวกคุณยังไม่คุยกันอีกเหรอ
พวกเราคงหัวแข็งนิดหน่อย
- นิดหน่อยเองเหรอ - ได้ยินหรือยัง อบิเกล
เรื่องอะไร
นายกเทศมนตรีกาวเวน ยกเว้นภาษีให้ทางรถไฟทั้งหมด
บริษัทไม่ต้องจ่ายเงินให้โฮป แวลเลย์ แม้แต่แดงเดียว
รู้แล้วเชียวว่ามันจะดีต่อเมืองเรามากกว่า
ถ้าคุณเป็นนายกเทศมนตรี
เชื่อเขาเลยไหมล่ะ
พอได้ตำแหน่งคืน เขาก็ยอม ตามที่พวกนั้นต้องการทุกอย่าง
คุณจะไปไหน
ผาสุกกันน่าดูสินะ
อรุณสวัสดิ์ อบิเกล เรามีนัดคุยงานกันน่ะ
ยินดีกับอีกฝ่ายล่ะสิไม่ว่า
ที่จู่ๆ คุณได้กลับเป็นนายกเทศมนตรี
และที่จู่ๆ คุณได้ตามใจหวังทุกอย่าง
ผมไม่ชอบที่คุณพยายามสื่อเลย คุณนายสแตนตัน
ฉันก็ไม่ชอบที่พวกคุณไปแอบตกลงกัน
คุณทำฉันผิดหวังนะ เฮนรี่
ฉันอุตส่าห์ให้โอกาสคุณอีกครั้ง
ฉันอยากเชื่อจริงๆ ว่าคุณเปลี่ยนไปแล้ว
คุณอาจจะไม่เหมาะกับการเป็นนายกเทศมนตรี
ถ้าการเป็นนายกเทศมนตรีหมายถึง การโกงเมืองนี้ คุณก็พูดถูก
ระวังหน่อย อบิเกล
ไม่ เฮนรี่ คุณนั่นแหละที่ต้องระวัง
(รับสมัครพนักงาน)
โคดี้
แผนการเราไปถึงไหนแล้ว
- ไม่ถึงไหนเลยครับ - ตายจริง
อะไรกันอีกล่ะคราวนี้
โรเบิร์ตกับผมแวะเล่นขว้างลูก
แล้วไง ช็อกโกแลตล่ะ
ผมวางช็อกโกแลตไว้ที่สนาม
แล้วไงต่อ
แล้วผมก็ลืม
เธอก็กลับไปเอามันสิ
ผมพยายามครับ แต่มันหายไปแล้ว
โรเบิร์ต
เธอเห็นกล่องช็อกโกแลตที่สนามเบสบอลไหม
เห็นสิครับ มันอร่อยมากด้วย
ทำไงต่อดีครับ
ก็อย่างที่เขาว่ากันแหละนะ
ถ้าไม่สำเร็จในหนแรก ก็จงพยายามและพยายามอีกครั้ง
แต่เราพยายามและพยายามอีกครั้งแล้ว
เธอก็พูดถูก
- รู้ไหมเขาว่ากันว่าไงอีก - ว่าไงครับ
สองหัวย่อมดีกว่าหัวเดียว
มันหมายความว่าไง
ก็หมายความว่าเธอกับฉันต้องช่วยกันคิด
มาเถอะ
นี่ค่ะ
ขอบคุณครับ พยาบาลคาร์เตอร์
ด้วยความยินดีค่ะ คุณฮิกแคม
คุณเชเพิร์ด
มีอะไรให้ช่วยเหรอคะ
ผมอยากได้ยาแก้ปวด
ฉันไม่แนะนำนะคะ
ไม่อยากให้คุณทำให้ตัวเองต้องเจ็บไปมากกว่านี้
งั้นผมก็ต้องตกงาน
- โฮป แวลเลย์มีงานอื่นอีกตั้งเยอะ - ที่นี่ไม่มีใครรู้จักผม
ไม่มีใครจ้างผมทำงาน
ฉันรู้จักนะคะ
ฉันรู้ด้วยว่ามีตำแหน่งงานว่างอยู่
ทำอะไรล่ะ
- ครูแทตเชอร์ครับ - ฟิลิป
ดีใจจริงๆ ที่ได้เจอเธอ
ขอผมทำแผนผังครอบครัวต่อนะครับ ผมอยากทำให้เสร็จ
มันยังวางอยู่ที่เดิมจ้ะ
ฉันดีใจที่คุณเปลี่ยนใจ
แกเหมาะจะอยู่ในห้องเรียน
ผมไปคิดเรื่องที่คุณพูด คุณพูดถูก
ผมโกรธเรื่องที่เกิดขึ้น
ผมปล่อยให้มันบ่อนทำลายผม และผมไม่น่าเอาอารมณ์ไปลงกับแก
มันเป็นอดีตไปแล้วค่ะ
ผมทำผิดพลาดไปมาก
แต่ผมจะเปลี่ยนตัวเอง
ผมอยากจะแก้ตัวกับลูกชายผม ผมอยากเป็นพ่อที่ดี
ผมอยากให้ตัวเองรู้จริงๆ ว่าต้องทำยังไง
เริ่มต้นด้วยการกอดแกสิคะ
ขอโทษนะครับ
คุณยังต้องการคนอยู่ไหม
ถ้าคุณทำอาหารเป็น
ผมทำงานอยู่ฝ่ายครัวให้คนงานเหมืองอยู่หกเดือน
ก่อนได้งานกับทางรถไฟ
แสดงว่าคุณมีประสบการณ์
แล้วมีคนแนะนำไหมคะ
พยาบาลที่ศูนย์พยาบาล เธอเป็นคนบอกให้ผมมาที่นี่
ถ้าเฟธคิดว่าเขาไว้ใจได้...
ดูสิครับ แผนผังครอบครัว ผมได้เกรดเอด้วย
โคดี้ วิเศษไปเลยจ้ะ
แต่ฉันกำลังคุยกับผู้ชายคนนี้อยู่น่ะ
เราไปตกปลาได้ไหมครับ ฉลองคะแนนผม
ที่รัก ฉันก็อยากไปจ้ะ แต่ต้องมีคนทำงานครัว
ผมเริ่มงานได้ทันที ถ้าคุณยอมจ้างผม
ผมอยากได้งานจริงๆ ผมขยันทำงานด้วย
- ฉันยังไม่รู้ชื่อคุณเลย - คาร์สัน เชเพิร์ดครับ
นะครับ คุณอบิเกล
ฉันจะคอยอยู่ช่วยค่ะ ถ้าเกิดเขาต้องการอะไร
ขอต้อนรับสู่ร้านอบิเกลคาเฟ่ คุณเชเพิร์ด
- เมื่อกี้อะไรกัน - ช่างเถอะน่า
เมอร์ฟี
คุณชวนเคที่ โยสต์ไปเที่ยวหรือยัง
ผมยังไม่มีโอกาสเลยครับ
แต่ฉันเห็นคุณใช้เวลาด้วยกันท่าทางดูมีความสุข
แต่ผมไม่กล้ารุกมากกว่านี้
เคที่
ค่ะ คุณนายโคลเตอร์
มาคุยกับพวกเราสักครู่สิคะ
เมอร์ฟีมีอะไรจะพูดกับคุณ
- เหรอครับ - เหรอ
ใช่ เขามี
เคที่ ผู้แสนงาม...
กระผมขออภัยเป็นอย่างยิ่ง ที่ทำตัวเหลวไหลเป็นที่สุด
ผมคิดถึงคุณอยู่บ่อยครั้ง
พรุ่งนี้ผมขอพาคุณไปปิกนิกได้ไหม
นึกว่าคุณจะไม่ชวนซะแล้ว
ฉันว่างตอนบ่ายโมงค่ะ
ปกติผมทานข้าวตอนเที่ยง
ฉันว่าคุณโคลเตอร์ยกเว้นให้เป็นกรณีพิเศษได้
บ่ายโมงก็ได้ ไม่มีปัญหา
คนเยอะเหมือนกันนะครับ
ผมไปลองที่ที่เงียบกว่านี้ดีกว่า
อย่าบอกนะ โคดี้เป็นคนชวนคุณมา
ปลากินเบ็ดอยู่ คุณตกปลาไปทำข้าวเย็นเถอะ
- ฉันขอโทษ ฉัน... - ผมขอโทษ
- ผมขอก่อน - เชิญเลยค่ะ
มันก็ตั้งนานมาแล้วตั้งแต่ผมต้องบอกคนอื่น
ว่าผมทำอะไรอยู่ หรือไปไหนมา
ผมว่ามันทำให้ผมอึ้งอยู่เหมือนกัน
ผมไม่ชินกับการที่มีคนเป็นห่วง
แล้วมันแย่นักเหรอ
ไม่เลยแม้แต่นิด
ฉันก็ต้องยอมรับนะ ฉันกลัว
อบิเกล คุณไม่ต้องกังวล ผมไม่มีทางกลับไปใช้ชีวิตนอกกฎหมาย
เปล่า ฉันกลัวเพราะ ฉันเพิ่งรู้ตัวว่าห่วงคุณแค่ไหน
เหมือนเราจะเข้าใจตรงกันแล้ว
ก็เหมือนจะอย่างนั้น
ทุกอย่างปกติดีนะคะ
ครับ
ผมแค่คิดเรื่องดักกับลูกน้องเขา
ตอนนี้พวกเขาคงกำลังรับศึกหนัก
ถ้าพวกเขาทำงานเก่งเหมือนอย่างคุณ
ก็ไม่เป็นไรหรอกค่ะ
คุณเพิ่งได้คนเลี้ยงข้าวเย็นที่ร้านเหล้า
คุณไปจองโต๊ะก่อนสิคะ ฉันลืมผ้าพันคอไว้ที่โรงเรียน
เจอกันที่ร้าน
ขอโทษนะคะ
(ครูสโตนแมน)
ครับ
ทำไมคุณถึงเขียนกระดานฉัน
ผมกำลังเตรียมการสอนสำหรับวันพรุ่งนี้
ฉันไม่เข้าใจค่ะ
คงไม่มีใครบอกคุณ
ผมมาสอนแทนคุณ
(คำบรรยายโดยปทุมจิต อธิคมกมลาศัย)